Hanste Aansoo

Hanste Aansoo (  "Machozi ya Kucheka" ) ni filamu ya vichekesho vya kimapenzi ya Kihindi ya mwaka 1950 iliyoongozwa na KB Lall na kuigizwa na Madhubala na Motilal, huku Gope na Manorama wakionekana katika majukumu ya kusaidia.   Muziki wa filamu hiyo umetungwa na Ghulam Mohammed .  Filamu ya kwanza ya Kihindi kupata cheti cha Watu Wazima, Hanste Aansoo ilikuwa filamu yenye utata na maarufu kwa wakati mmoja, iliipokea sifa nyingi  kwa  kipaji cha uigizaji wa Madhubala na umaarufu kwasababu hadithi yake nzuri ya ujasiri. 

 Simulizi 
Hanste Aansoo anamzungumzia msichana msomi, Usha ( Madhubala ), ambaye aliozeshwa   katika familia na baba yake mlevi na mamluki. Mumewe asiyejua kusoma na kuandika, Kumar ( Motilal ), ana wivu kwa mke wake mwenye akili na tabia ya kusema ukweli, ndipo siku moja akaamua kumshushia kipigo. Bila kutarajia, Usha anaondoka nyumbani kwake, na kuanza kupigania haki za wanawake yeye peke yake. Anazaa mtoto wa kiume wa Kumar katikati, na anaanza kufanya kazi katika kiwanda, ambapo wafanyakazi wenzake wa kiume wanamdhihaki. Baada ya matukio kadhaa ya kuchekesha, filamu inaisha na Kumar akimwomba msamaha Usha, anamsamehe na anarudi nyumbani kwake.

 Waigizaji 

 Madhubala kama Usha
 Motilal kama Kumar, mume wa Usha
 Gope kama mfanyakazi wa kiwanda
 Manorama kama Ranjeeta, mfuasi wa Usha
 Jankidas kama baba mkwe wa Usha
 Cuckoo Moray kama mchezaji wa jukwaani

 Uzinduzi na utata 
Hanste Aansoo ilitolewa katika ukumbi wa michezo mnamo Oktoba 1950.  Ilikuwa filamu ya kwanza ya Kihindi kupewa cheti cha Watu Wazima, kufuatia marekebisho ya Sheria ya awali ya Sinema ya Kihindi (1918) mnamo Desemba 1949.   Sababu za cheti hicho zilikuwa jina la filamu lenye maana mbili (machozi ya kucheka),  na taswira yake ya mwanamke wa kizazi cha kisasa akipigania haki zake, wakati ambapo wanawake walitakiwa  kufanya kazi za nyumbani tu, na hawakuwa na uhuru wa kupata elimu wala kufanya kazi yoyote ya kujipatia kipato.  Watazamaji wengi wa kisasa waliona hadithi ya filamu kuwa ya ujasiri na isiyo ya maadili. 

Kutokana na umaarufu wa Madhubala, Hanste Aansoo ilikuwa toleo maarufu, ikionyeshwa katika sinema zilizojaa watu kwa wiki kadhaa. [ 13 ] Hata hivyo, filamu hiyo haikufanikiwa kama ilivyotarajiwa, huku waandishi wa habari wa biashara wakihusisha kushindwa kwasababu ya cheti cha Watu Wazima. "Latest Bollywood News, Bollywood Gossip, Movies Reviews". Retrieved 13 October 2020.
Jamii:Filamu za 1950